*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_**

**Chișinău**

**Cu privire la aprobarea modificărilor și completărilor**

**ce se operează în unele hotărîri ale Guvernului**

 Guvernul **HOTĂRĂȘTE:**

 Se aprobă modificările şi completările ce se operează în unele hotărîri ale Guvernului (se anexează).

 **PRIM-MINISTRU Pavel FILIP**

Aprobate

prin Hotărîrea Guvernului

nr.\_\_\_\_ din \_\_ \_\_\_\_\_\_\_\_\_\_\_\_\_2017

**MODIFICĂRILE ŞI COMPLETĂRILE**

**ce se operează în unele hotărîri ale Guvernului**

 **1.** Hotărîrea Guvernului nr.657 din 6 noiembrie 2009 “Pentru aprobarea Regulamentului privind organizarea şi funcţionarea, structurii şi efectivului-limită ale Cancelariei de Stat” (Monitorul Oficial al Republicii Moldova, 2009, nr.162, art.724), cu modificările şi completările ulterioare, se modifică şi se completează după cum urmează:

1) în clauza de emitere, sintagma ,,nr.64-XII din 31 mai 1990” se exclude;

 2) în anexa nr.1:

 a) la punctul 5 cuvintele ,,în instituțiile bancare” se substituie cu cuvîntul ,,trezoreriale”;

 b) punctul 7:

 la litera a) cuvintele ,,viceprim-miniștrilor fără portofoliu (în continuare – viceprim-miniștri)” se substituie cu cuvintele ,,viceprim-ministrului fără portofoliu (în continuare – viceprim-ministru);

 la litera c) cuvîntul ,,viceprim-miniștrilor” se substituie cu cuvîntul ,,viceprim-ministrului”;

 c) la punctul 8 cuvintele ,,cabinetele persoanelor care exercită funcții de demnitate publică” se substituie cu cuvintele ,,Cabinetul Prim-ministrului, Corpul de control al Prim-ministrului”;

 d) punctul 9 va avea următorul cuprins:

 ,,**9.** Secretarul general al Guvernului este numit în funcţie şi eliberat din funcţie de către Guvern şi subordonat direct Prim-ministrului. Secretarii generali adjuncți ai Guvernului sînt numiți şi eliberaţi din funcţie de Guvern.”;

 e) punctul 11 va avea următorul cuprins:

 ,,**11.** Prim-ministrul este asistat de personal încadrat în cabinetul propriu în baza încrederii personale.”;

 f) punctul 15 se abrogă;

 g) la capitolul III, secțiunea 3 se abrogă;

 h) se introduce secţiunea 31 cu următorul cuprins:

“**31. Corpul de control al Prim-ministrului**

231. Corpul de control al Prim-ministrului este o structură fără personalitate juridică, organizată în cadrul Cancelariei de Stat, care se subordonează direct Prim-ministrului.

Corpul de control al Prim-ministrului este condus de un şef, numit în funcţie şi eliberat din funcţie de Prim-ministru.

Corpul de control al Prim-ministrului efectuează controlul realizării de către Cancelaria de Stat, ministere, alte autorităţi administrative centrale şi structuri organizaţionale din sfera lor de competenţă a atribuţiilor prevăzute de cadrul normativ şi a sarcinilor stabilite în actele Guvernului, în programul de activitate al Guvernului şi în alte documente de politici publice, precum şi în indicaţiile Prim-ministrului.”;

 i) la punctul 24 cuvîntul ,,viceprim-miniștrilor” se substituie cu cuvîntul ,,viceprim-ministrului”;

 3) anexa nr.2:

 poziția 3 va avea următorul cuprins:

 ,,**3.** Cabinetul Prim-ministrului (cu statut de direcție);

 se completează cu poziția 31 cu următorul cuprins:

 ,,**31.** Corpul de control al Prim-ministrului (cu statut de direcție)”.

 4) la anexa nr.3 poziția 12 se abrogă.

 **2.** Anexa nr.1 la Hotărîrea Guvernului nr.845 din 18 decembrie 2009 “Cu privire la oficiile teritoriale ale Cancelariei de Stat” (Monitorul Oficial al Republicii Moldova, 2009, nr.189-190, art.923), cu modificările şi completările ulterioare, se modifică după cum urmează:

 1) la punctele 5 și 15 cuvintele ,,la propunerea secretarului general al Guvernului” se exclud;

 2) la punctul 18 cuvintele ,,șefului Oficiului, șefului adjunct al Oficiului și” se exclud.

 **3.** Anexa nr.2 la Hotărîrea Guvernului nr.1001 din 26 decembrie 2011  “Privind punerea în aplicare a unor acte legislative” (Monitorul Oficial al Republicii Moldova, 2011, nr.238-242, art.1100), cu modificările şi completările ulterioare, se modifică şi se completează după cum urmează:

 1) la punctul 9 cifra ,,40” se substituie prin cifra ,,30”;

 2) se completează cu punctul 91) cu următorul cuprins:

 ,,**91.** Se interzice constituirea altor subdiviziuni structurale interioare, decît cele stabilite în structura și organigrama autorității publice aprobate în modul stabilit.”.